घर में घुसकर मारपीट क्रॉस केस दर्ज
कस्बेमें मारपीट की घटना में पुलिस ने दोनों पक्षों की रिपोर्ट पर मामला दर्ज कर जांच शुरू कर दी है। पुलिस के अनुसार कस्बे के बारां रोड निवासी आकाश नागर ने रिपोर्ट दी कि 28 फरवरी की रात को अजय चौधरी, कपिल चौधरी और उसके रिश्तेदार कोटा निवासी देवेंद्र चौधरी घर आए और मारपीट की।
घटना के बाद गुरुवार को अजय चौधरी से उस दिन की घटना को लेकर चर्चा की तो वह पूरे परिवार को लेकर घर आया और गाली-गलौच करते अजय चौधरी, कपिल, अवलेश, परमेंद्र, धर्मेंद्र अन्य लोगों ने मारपीट की। वहीं दूसरे पक्ष के अजय चौधरी ने रिपोर्ट दर्ज करवाई कि उसकी बहिन की शादी के महिला संगीत के प्रोग्राम में महिलाएं एवं बच्चे नृत्य कर रहे थे। उसी समय कस्बा निवासी आकाश नागर, पवन नागर, कपिल नागर शराब के नशे में आए और नृत्य करने लग गए। इन्हें समझाने की कोशिश की तो धक्कामुक्की गाली गलौच की। गुरुवार दोपहर को प्रार्थी घर की ओर रहा था तो रास्ते में कपिल और आकाश ने रोककर मारपीट की। पुलिस ने दोनों पक्ष की ओर से रिपोर्ट दर्जकर जांच शुरू कर दी है।
भंवरगढ़. कस्बे में गुरुवार को आपसी झगड़े के बाद थाने में लगी लोगों की भीड़।
mag_Deva hin_Deva hin_Deva hin_Deva